2001R1799 — DA — 06.01.2005 — 006.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS FORORDNING (EF) Nr. 1799/2001 af 12. september 2001 om handelsnormer for citrusfrugter (EFT L 244, 14.9.2001, p.12)

Ændret ved:









▼B

KOMMISSIONENS FORORDNING (EF) Nr. 1799/2001

af 12. september 2001

om handelsnormer for citrusfrugter







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager ( 1 ), senest ændret ved Kommissionens forordning (EF) nr. 911/2001 ( 2 ), særlig artikel 2, stk. 2, og ud fra følgende betragtninger: (1) Citrusfrugter er anført i bilag I til forordning (EF) nr. 2200/96 blandt de produkter, for hvilke der skal fastsættes normer. Kommissionens forordning (EØF) nr. 920/89 af 10. april 1989 om fastsættelse af kvalitetsnormer for gulerødder, citrusfrugter og spiseæbler og -pærer og om ændring af forordning nr. 58 ( 3 ), senest ændret ved forordning (EF) nr. 1619/2001 ( 4 ), er blevet ændret så mange gange, at den ikke længere er juridisk overskuelig. (2) De pågældende bestemmelser bør derfor omdannes, og forordning (EØF) nr. 920/89 bør ophæves. For at sikre gennemskuelige forhold på verdensmarkedet bør der tages hensyn til de normer for citrusfrugter, der anbefales af arbejdsgruppen for normer for letfordærvelige fødevarer og kvalitetsudvikling under De Forenede Nationers Økonomiske Kommission for Europa (FN/ECE). (3) Formålet med normerne er at fjerne produkter af utilfredsstillende kvalitet fra markedet, at styre produktionen i retning af produkter, som opfylder forbrugernes krav, og at fremme handelsforbindelserne på grundlag af loyal konkurrence og dermed bidrage til at gøre produktionen mere rentabel. (4) Normerne gælder for alle handelsled. Transport over længere afstand, opbevaring i længere tid og de forskellige håndteringer af produkterne kan medføre visse forandringer som følge af produkternes biologiske udvikling eller deres mere eller mindre letfordærvelige karakter. Der bør tages hensyn til disse forandringer i anvendelsen af normerne i det afsætningsled, der følger efter forsendelsen. Produkter i klasse Ekstra skal sorteres og emballeres særlig omhyggeligt, idet der for deres vedkommende kun bør tages hensyn til en forringelse af friskhedstilstanden og saftspændingen. (5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager — ud fra følgende betragtninger: UDSTEDT FØLGENDE FORORDNING:







Artikel 1

Handelsnormerne, som gælder for følgende produkter, er anført i bilaget:

— appelsiner, henhørende under KN-kode ex08 05 10

— mandariner (herunder tangeriner og satsumas), klementiner, wilkings og lignende hybrider af citrusfrugter, henhørende under KN-kode 0805 20, og

▼M1

— citroner (Citrus limon, Citrus limonum), henhørende under KN-kode 0805 50 10.

▼B

Normerne gælder for alle handelsled på de i forordning (EF) nr. 2200/96 fastsatte betingelser.

Dog kan produkterne i de handelsled, som følger efter forsendelsen, have følgende fejl i forhold til de i normerne indeholdte krav:

— en lettere forringelse af friskhedstilstand og saftspænding

— for produkter i andre klasser end klasse Ekstra: lettere forandringer på grund af deres udvikling og deres mere eller mindre letfordærvelige karakter.

Artikel 2

Forordning (EØF) nr. 920/89 ophæves.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Den anvendes fra den første dag i den tredje måned efter ikrafttrædelsen.

Denne forordning er bindende i alle enkeltheder og gælder umiddelbart i hver medlemsstat.









BILAG

NORMER FOR CITRUSFRUGTER

I. DEFINITION

Normerne gælder for følgende frugter klassificeret under betegnelsen »citrusfrugter«, der er bestemt til levering i frisk tilstand til forbrugeren, idet citrusfrugter til industriel forarbejdning ikke er omfattet af normerne:

— citroner: frugter af sorter (kultivarer) af arten Citrus limon (L.) Burm. f.

— mandariner: frugter af sorter (kultivarer) af arten Citrus reticulata Blanco, herunder satsumas (Citrus unshiu Marcow.), klementiner (Citrus clementina Hort. ex Tan.), almindelige mandariner (Citrus deliciosa Ten.) og tangeriner (Citrus tangerina Hort. ex Tan.) af disse arter og hybrider deraf, i det følgende benævnt »mandariner«

— appelsiner: frugter af sorter (kultivarer) af arten Citrus sinensis (L.) Osb.

II. BESTEMMELSER VEDRØRENDE KVALITET

Normerne fastsætter de kvalitetskrav, som citrusfrugter skal opfylde efter klargøring og emballering.

A. Mindstekrav

Generelt for klasserne gælder under hensyn til tolerancer og særlige bestemmelser for de enkelte klasser, at citrusfrugterne skal være:

— hele

— fri for sår og/eller større helede beskadigelser

— sunde; produkter, der er angrebet af råd eller er forringet i en sådan grad, at de er uegnede til konsum, udelukkes

— rene, praktisk taget fri for synlige fremmedlegemer

— praktisk taget fri for skadedyr

— praktisk taget fri for skadedyrsangreb

— fri for begyndende indre udtørring

— fri for skader som følge af lave temperaturer eller frost

— fri for unormal ydre fugtighed

— fri for fremmed lugt og/eller smag.

Citrusfrugterne skal være omhyggeligt plukkede og have nået en passende udvikling og modningsgrad efter kriterierne for sorten, plukningsperioden og produktionsområdet.

Udviklingen og modningsgraden skal være således, at frugterne kan:

— tåle transport og håndtering, og

— ankomme til bestemmelsesstedet i tilfredsstillende tilstand.

▼M5

Citrusfrugter, der opfylder modningskriterierne i dette bilag, kan være »degreened«. Denne behandling er kun tilladt, hvis de øvrige naturlige smagsegenskaber ikke ændres.

▼B

B. Bestemmelser om modning

Citrusfrugternes modning bestemmes ud fra de parametre, der er anført for hver art:

1. minimumssaftindhold

2. farve.

Efter en normal udvikling skal citrusfrugterne have opnået den farve, der er sortstypisk på bestemmelsesstedet.

i) Citroner — minimumssaftindhold —



— Verdelli og Primiofiore: 20 % — andre citroner: 25 % — farve: farven skal være sortstypisk. Citroner kan dog være grønne (men ikke mørkegrønne), hvis de opfylder mindstekravet til saftindhold

ii) Mandariner — minimumssaftindhold: —



— mandariner, undtagen klementiner: 33 % — klementiner: 40 % — farve: farven skal være sortstypisk på mindst en tredjedel af frugtens overflade

▼M5

iii) Appelsiner Farven skal være sortstypisk. En lysegrøn farve, der ikke overstiger en femtedel af frugtens samlede overflade, er dog tilladt. Frugterne skal have følgende minimumssaftindhold:



— blodappelsiner 30 % — Navels 33 % — andre sorter 35 % Appelsiner, der produceres i områder med høje lufttemperaturer og høj relativ fugtighed i udviklingsperioden, kan dog have en grøn farve på over en femtedel af frugtens samlede overflade, hvis de overholder følgende minimumssaftindhold:



— Mosambi-, Sathgudi- og Pacitan-sorter: 33 % — andre sorter: 45 %

▼B

C. Klasseinddeling

Citrusfrugter inddeles i følgende tre klasser:

i) Klasse Ekstra Citrusfrugter i denne klasse skal være af fineste kvalitet. De skal være sortstypiske i form, udseende, udvikling og farve. De skal være fri for fejl, idet små fejl i overfladen dog er tilladt, hvis disse ikke er til skade for produktets generelle udseende, kvalitet, holdbarhed og præsentation i emballagen.

ii) Klasse I Citrusfrugter i denne klasse skal være af god kvalitet. De skal have de for sorten eller typen typiske egenskaber. Følgende fejl er dog tilladt, hvis de ikke er til skade for produktets generelle udseende, kvalitet, holdbarhed og præsentation i emballagen: — lette fejl ved formen — lette farvefejl — mindre fejl i skrællen opstået under frugtens vækst som f.eks. sølvskurv, rustdannelser osv. — helede mindre fejl, der skyldes mekaniske årsager som f.eks. haglskader, grengnav, stødpletter påført under håndtering osv.

iii) Klasse II Denne klasse omfatter citrusfrugter, der ikke kan placeres i de højere klasser, men som opfylder de ovenfor angivne mindstekrav. Følgende fejl, som ikke forringer kvaliteten, holdbarheden og præsentationen, er tilladt: — fejl ved formen — farvefejl — rynket skræl — fejl i skrællen opstået under frugtens vækst som f.eks. sølvskurv, rustdannelser osv. — helede fejl, der skyldes mekaniske årsager som f.eks. haglskader, grengnav, stødpletter påført under håndtering osv. — helede overfladiske småskader — lettere og delvis løsnen af skrællen for appelsiner (løs skræl er normal for mandariner).

III. BESTEMMELSER VEDRØRENDE STØRRELSESSORTERING

Størrelsen fastsættes som største diameter i tværsnit.

A. Mindstestørrelse

Frugter, der ikke opfylder følgende mindstemål, udelukkes:







Citroner: 45 mm Mandariner, undtagen klementiner: 45 mm Klementiner: 35 mm Appelsiner: 53 mm.

B. Størrelsesskalaer

Følgende Størrelsesskalaer anvendes:







Appelsiner Citroner Mandariner Størrelse Diameter mm Størrelse Diameter mm Størrelse Diameter mm 0 92-110 0 79-90 1-XXX 78 og derover 1 87-100 1 72-83 1-XX 67-78 2 84-96 2 68-78 ►M2 1 eller 1-X ◄ 63-74 3 81-92 3 63-72 2 58-69 4 77-88 4 58-67 3 54-64 5 73-84 5 53-62 4 50-60 6 70-80 6 48-57 5 46-56 7 67-76 7 45-52 6 (1) 43-52 8 64-73 7 41-48 9 62-70 8 39-46 10 60-68 9 37-44 11 58-66 10 35-42 12 56-63 13 53-60 (1) Størrelser under 45 mm vedrører kun klementiner.

▼M2

Citrusfrugter kan pakkes efter antallet af frugter. I så tilfælde kan frugterne i en og samme emballage, hvis reglerne om størrelsernes ensartethed som fastsat afsnit III, punkt C, overholdes, omfatte to på hinanden følgende størrelsesklasser.

▼M2

C. Ensartethed

Ensartetheden i størrelsessorteringen svarer til ovennævnte størrelsesskalaer, bortset fra følgende tilfælde:

i) For frugt, der præsenteres lag- og rækkepakket, i pakninger eller detailsalgsemballager, må forskellen mellem den mindste frugt og den største frugt i samme pakning i samme størrelsesklasse eller i tilfælde af citrusfrugter, der er pakket efter antallet af frugter, i to på hinanden følgende størrelsesklasser, ikke overstige følgende maksimale udsving:



Størrelsesklasse Maksimalt udsving mellem frugterne i samme pakning (mm) Citroner 0-7 7 ►M5 Mandariner ◄ ►M5 1-XXX-4 5-6 7-10 ◄ ►M5 9 8 7 ◄ Appelsiner 0-2 3-6 7-13 11 9 7

ii) For frugt, der ikke præsenteres lag- og rækkepakket i pakninger og faste detailsalgsemballager, må forskellen mellem den mindste frugt og den største frugt i samme pakning ikke overstige det maksimale udsving i den relevante størrelsesklasse i størrelsesskalaen eller i tilfælde af citrusfrugter, der er pakket efter antallet af frugter, udsvinget i mm i en af de to pågældende på hinanden følgende størrelsesklasser.

iii) For frugt, der præsenteres i løs afladning i store kasser, og for frugt, der præsenteres i løse detailsalgsemballager (net, poser osv.), må forskellen mellem den mindste frugt og den største frugt i samme pakning ikke overstige det maksimale udsving ved gruppering af tre på hinanden følgende størrelsesklasser i størrelsesskalaen.

▼B

IV. BESTEMMELSER VEDRØRENDE TOLERANCER

Følgende tolerancer for kvalitet og størrelse for citrusfrugter, der ikke opfylder kravene til den angivne klasse, gælder for den enkelte pakning.

A. Kvalitetstolerancer

i) Klasse Ekstra 5 % efter antal eller vægt af citrusfrugter, der ikke opfylder kravene til klassen, men som opfylder kravene til klasse I eller, undtagelsesvis, falder inden for tolerancerne for denne klasse.

ii) Klasse I 10 % efter antal eller vægt af citrusfrugter, der ikke opfylder kravene til klassen, men som opfylder kravene til klasse II eller, undtagelsesvis, falder inden for tolerancerne for denne klasse.

iii) Klasse II 10 % efter antal eller vægt af citrusfrugter, der hverken opfylder kravene til klassen eller mindstekravene, dog bortset fra produkter, der er angrebet af råd eller har andre fejl, der gør dem uegnede til konsum. Inden for denne tolerance er højst 5 % frugter med uhelede og tørre overfladebeskadigelser eller bløde og indtørrede frugter tilladt.

B. Størrelsestolerancer

For alle klasser uanset præsentationsform: 10 % efter antal eller vægt af citrusfrugter, der svarer til størrelsen umiddelbart under og/eller over den størrelse (eller størrelser, hvis tre størrelser forsendes samlet), som er angivet på pakningen.

I alle tilfælde omfatter tolerancen på 10 % kun frugter, hvis diameter ikke er under følgende mindstestørrelser:







Citroner: 43 mm Mandariner, undtagen klementiner: 43 mm Klementiner: 34 mm Appelsiner: 50 mm.

V. BESTEMMELSER VEDRØRENDE PRÆSENTATION

A. Ensartethed

Indholdet af hver pakning må kun bestå af citrusfrugter af samme oprindelse, sort, kvalitet, størrelse og praktisk taget af samme udvikling og modningsgrad.

For klasse Ekstra kræves desuden ensartethed i farve.

Den synlige del af pakningens indhold skal være repræsentativ for hele indholdet.

▼M3

Uanset de foregående bestemmelser i dette punkt kan de af denne forordning omfattede produkter sælges sammen med friske frugter og grøntsager af forskellige arter i pakninger ► af en nettovægt på 3 kg eller derunder ◄ på betingelserne i forordning (EF) nr. 48/2003 ( 5 ).

▼B

B. Emballering

Citrusfrugter skal emballeres således, at produktet sikres passende beskyttelse.

Materiale, og navnlig papir, der anvendes indvendigt i pakningen, skal være nyt og rent og af en kvalitet, der ikke fremkalder ydre eller indre forringelser af produkterne. Anvendelse af materialer, herunder papir eller stempler med handelsmæssige oplysninger, er tilladt, hvis påtrykningen eller mærkningen foretages med sværte eller lim, der er giftfri.

Hvis frugterne svøbes enkeltvis, skal der anvendes papir, der er fint, tørt, nyt og lugtfrit ( 6 ).

Det er forbudt at anvende stoffer, der kan ændre citrusfrugternes naturlige egenskaber, særlig deres lugt (6) og smag.

Pakninger skal være fri for fremmedlegemer. Den præsentationsform, hvor en stilk med grønne blade bliver siddende på frugten, er dog tilladt.

▼M6

Klæbemærker, der påsættes hvert enkelt produkt, skal kunne aftages uden at efterlade synlige spor af lim eller fejl i skallen.

▼B

C. Præsentation

Citrusfrugter kan præsenteres således:

a) lag- og rækkepakket i pakningerne

b) på en anden måde end lag- og rækkepakket i pakningerne eller i løs afladning i bokspaller. Denne præsentationsform er kun tilladt for klasse I og II

c) i detailsalgspakninger af vægt på under 5 kg, der er fremstillet efter — antallet af frugter — pakningernes nettovægt.

VI. BESTEMMELSER VEDRØRENDE MÆRKNING

Hver pakning skal på samme side være forsynet med følgende oplysninger, anført med bogstaver, som er let læselige, ikke kan udviskes og er synlige udefra:

▼M6

A. Identifikation

Pakkeriets og/eller afsenderens navn og adresse, idet disse oplysninger kan erstattes med følgende:

— for alle emballager med undtagelse af færdigpakninger: den officielt udstedte og anerkendte kode for pakkeriet og/eller afsenderen efter betegnelsen »pakkeri og/eller afsender« eller en tilsvarende forkortelse,

— for færdigpakninger: navn og adresse på salgsvirksomheden med sæde i Fællesskabet efter anførslen »emballeret for:« eller tilsvarende. I dette tilfælde skal klæbemærket også omfatte koden for pakkeriet og/eller afsenderen. Salgsvirksomheden stiller al information, som kontrolmyndighederne skønner nødvendig, til rådighed om betydningen af den pågældende kode.

▼B

B. Produktets art

— artsbetegnelse, hvis produktet ikke er synligt udefra; det gælder dog ikke mandariner, hvor artsbetegnelsen i alle tilfælde er obligatorisk

— sortsnavn for appelsiner

— typebetegnelse: — — for citroner: eventuelt angivelserne »Verdelli« og »Primofiore« — for klementiner: »Klementiner uden kerner«, »Klementiner (en til ti kerner)« eller »Klementiner med kerner« (over ti kerner).

C. Produktets oprindelse

— Oprindelsesland og eventuelt produktionsområde eller national, regional eller lokal betegnelse.

D. Handelsmæssige oplysninger

— klasse

— størrelsen for frugter, der præsenteres efter størrelsesskalaen, eller den nedre og øvre grænse for størrelsen for partier af frugter, der består af tre på hinanden følgende størrelser

▼M2

— størrelse (eller når frugterne er pakket efter antallet af frugter og omfatter to på hinanden følgende størrelsesklasser, minimums- og maksimumsstørrelser eller -diametre) og antal frugter, hvis de er lag- og rækkepakket

— i givet fald oplysning om konserveringsmidler eller andre kemiske stoffer, der er anvendt til behandling af frugterne efter høsten.

▼B

E. Officielt kontrolmærke (valgfrit)

▼M6

Det kræves ikke, at de oplysninger, der er fastsat i stk. 1, påføres pakninger, der indeholder salgspakninger, der kan ses udefra, og som alle er påført de pågældende oplysninger. Disse pakninger må ikke være påført nogen vildledende mærkning. Er de anbragt på paller, skal oplysningerne anføres på et etiket, der anbringes synligt på mindst to sider af pallen.